༄༅། །གཞི་ལམ་འབྲས་བུའི་རྣམ་པར་གཞག་པ།
བླ་མ་དང་འཇམ་པའི་དབྱངས་ལ་ཕྱག་འཚལ་ལོ། །འདིར་གཞི་ལམ་
འབྲས་བུའི་རྣམ་པར་གཞག་པ་ཅུང་ཟད་ཙམ་འཆད་པ་ལ། དང་པོ་གཞི་བཤད་
པ་ལ། དང་པོ་ཉན་ཐོས་བྱེ་མདོ་གཉིས་ཀྱི་ལུགས་ལ་ཐར་བའི་གོ་འཕང་སྒྲུབ་
པའི་རིགས་སམ་གཞི་ནི་སེམས་ཅན་གྱི་རྒྱུད་ན་མེད་ན་ཐར་པ་ཐོབ་པའི་རིགས་
དང་བྲལ་བས་སོལ་བ་ལ་མྱུ་གུ་སྔོན་པོ་མི་འབྱུང་བ་བཞིན་དུ་ཡིན་པས་དེས་
ན་སེམས་ཅན་གྱི་རྒྱུད་ན་སྲིད་པ་ཕུང་པོ་ལྔ་དང་། སྲིད་པའི་ཡོ་བྱད་ཆོས་གོས་
སོགས་ལ་མ་ཆགས་པའི་སེམས་བྱུང་ཆོག་ཤེས་པ་ཞིག་མ་ཆགས་འཕགས་
པའི་རིགས་སུ་འདོད་པས་དེས་གཞིའམ་རྒྱུ་བྱས་ནས་ཐར་པའི་གོ་འཕང་སྒྲུབ་
པ་ལ་ངེས་འབྱུང་གི་བསམ་པས་ཀུན་ནས་བསླངས་ཏེ་ལམ་གྱི་གཙོ་བོ་བདག་
མེད་རྟོགས་པའི་ཤེས་རབ་དང་། འཁོར་ཚུལ་ཁྲིམས་དང་ཏིང་འཛིན་གྱི་བསླབ་
པ་གསུམ་ཉམས་སུ་བླངས་པས་འབྲས་བུ་ཁམས་གསུམ་གྱི་ཉོན་མོངས་པའི་
དགྲ་མ་ལུས་པ་བཅོམ་པ། སྔར་གྱི་ལས་ཀྱིས་འཁོར་བའི་ཕུང་པོའི་ཟག་པ་
མ་སྤངས་པ་དགྲ་བཅོམ་ལྷག་བཅས་དང་ཕུང་པོ་ལྷག་མ་མ་ལུས་པ་ལྷག་
མེད་ཀྱིས་མྱང་ངན་ལས་འདས་པའི་གོ་འཕང་མངོན་དུ་བྱེད་པར་འདོད། ཐེག་
ཆེན་སེམས་ཙམ་པའི་ལུགས་ཀྱིས་སེམས་ཀྱི་རྒྱུད་ན་ཐོག་མ་མེད་པ་ནས་
45

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཆོས་ཉིད་ཀྱིས་ཐོབ་པ་ཟག་མེད་འཕགས་པའི་རིགས་ཞིག་ཡོད་པས་དེས་
དབང་གིས་སངས་རྒྱས་འབྱུང་བར་འགྱུར་བས་དེ་ཆོས་ཉིད་ཀྱི་ཐོབ་པ་
རང་བཞིན་གནས་པའི་རིགས་དང་། བྱང་ཆུབ་མཆོག་ཏུ་སེམས་བསྐྱེད་པ་
སོགས་རྒྱས་འགྱུར་གྱི་རིགས་ཀྱིས་སྔ་མ་དེའི་ནུས་པ་སད་པ་ལས་རིགས་
དེ་གཉིས་བྱང་ཆུབ་ཀྱི་སྤྱོད་པས་གོང་འཕེལ་དུ་སྨིན་པ་ལས་འབྲས་བུ་
སངས་རྒྱས་སྐུ་གཉིས་ཀྱི་གོ་འཕང་དམ་པ་ཐོབ་པར་བཞེད། དབུ་མ་པས་
སེམས་ལ་སེམས་མ་མཆིས་པ་སྟེ་སེམས་ཀྱི་རང་བཞིན་འོད་གསལ་བའོ། །
ཞེས་སེམས་ཀྱི་རང་བཞིན་སྟོང་པ་ཉིད་རྟེན་འབྱུང་འགགས་པ་མེད་པའི་
རང་བཞིན་སངས་རྒྱས་རུང་ཡོད་པ་ཞིག་ལ་རིགས་སུ་འཇོག་པ་ཡིན་པས་
འདི་ལ་དེང་སང་མཐོ་སྐད་ཆེན་པོ་ཞིག་བརྒྱབ་ནས་མདོ་སྔགས་གཉིས་
ཀའི་ལམ་ན་སེམས་ལས་འདས་པའི་འོད་གསལ་ཞིག་ཡོད་པར་འདོད་
པ་ནི། ཀུན་མཁྱེན་ཆེན་པོས། དེ་ལྟར་སེམས་དང་ཡེ་ཤེས་ལམ་བྱེད་པ། །
སྤྲུལ་དང་ཆོས་སྐུའི་བསྟན་པར་རབ་ཕྱེ་བ་གསུངས་པ་དང་མི་མཐུན། ཁྱད་
པར་སྔགས་ཀྱི་གྲུབ་པའི་མཐའ་མདོ་ལས་ཁྱད་པར་འཕགས་ཆོས་དོན་
གཅིག་ན་ཡང་མ་རྨོངས་པ་སོགས་དང་འགྲིག་དཀའ་སེ་བ་ཞིག་ཡོད་པས་
དཔྱད་དགོས་སོ། །རྣམ་ཤེས་རང་བཞིན་གྱིས་མ་གྲུབ་པའི་རྟེན་འབྱུང་
སངས་རྒྱས་རུང་གི་ནུས་པ་རིགས་སམ་གཞི་དང་། དེ་ལས་རིགས་གཉིས་
ཀའི་ནུས་པ་བྱང་ཆུབ་ཀྱི་སྤྱོད་པས་གསོས་བཏབ་ནས་མཐར་ཐུག་གི་
སངས་རྒྱས་ཀྱི་གོ་འཕང་འགྲུབ་པ་ཡིན་ནོ། །བཀའ་ཐ་མའི་སྐབས་ན་བདེ་
46

བློ་སྦྱོང་གི་སྐོར།
བར་གཤེགས་པའི་སྙིང་པོ་ཞིག་ཡོད་པར་དཔེ་དགུའི་དོན་དགུའི་སྒོ་ནས་
བསྟན་ཀྱང་། བདེ་གཤེགས་སྙིང་པོ་དེ་ལམ་དུ་བྱེད་ཚུལ་མ་བསྟན་པས་
བྱང་ཆུབ་ཀྱི་སྤྱོད་པ་རླབས་པོ་ཆེའི་འཇུག་པ་རྒྱ་མཚོ་ལྟ་བུའི་རིགས་དེ་ནུས་
པ་ཇེ་ཆེར་བལྟས་ནས་སངས་རྒྱས་པར་འདོད། བྱ་རྒྱུད་སོགས་ཀྲི་ཡོག་སྡེ་
གསུམ་གྱི་སྐབས་ན་མཚན་ཉིད་ཐེག་པའི་ལྟ་བ་དེ་ལས། དོན་དམ་པའི་
གནས་ལུགས་ལ་བོགས་དབྱུང་རྒྱུ་ཆེར་མེད་ཀྱང་། ཀུན་རྫོབ་ཏུ་དོན་དམ་
མཚན་མ་མེད་པའི་བྱིན་རླབས་ཀྱིས་ཀུན་རྫོབ་རྡོ་རྗེ་དབྱིངས་ཀྱི་དཀྱིལ་
འཁོར་དུ་དག་རུང་བ་ཙམ་དུ་ལྟ་བ་ཁྱད་པར་ཡིན་པར་བཞེད། འོན་ཀྱང་
གནས་ལུས་ལོངས་སྤྱོད་ཀྱིས་རྒྱུན་གོང་འཕེལ་དུ་གྱུར་པ་དང༌། མཐོང་
ལམ་གྱི་སྔ་ཕྱི་གང་རུང་ལ་ཡི་དམ་གྱི་ལྷས་བྱིན་གྱིས་བརླབས་པའི་ཡེ་ཤེས་
ཀྱི་ལུས་དང་། མཐོང་ལམ་མཆོག་གི་འོད་གསལ་དེ་གཉིས་ཀྱི་སངས་
རྒྱས་ཆོས་གཟུགས་གཉིས་ལ་མཚམས་སྦྱར་ཀྱང་ལུས་དེ་དངོས་གཟུགས་
སྐུའི་མཚམས་སྦྱོར་ཡང་དག་པར་མི་བཞེད་ཁྱད་པར་ཡིན། ནང་རྒྱུད་
གསུམ་གྱི་དང་པོ་མ་ཧཱ་ཡོ་ག་བས་གཞི་ནི་ལྷག་པའི་དཀོར་བདུན་ངོ་བོ་
ཉིད་ལྷུན་གྱིས་གྲུབ་པའི་དཀྱིལ་འཁོར་དག་མཉམ་བདེན་པ་དབྱེར་མེད་
དམ་ལྷག་པའི་ཆོས་སྐུ་ཆེན་པོར་གཏན་ལ་ཕབ་པས་གནས་ལུགས་ངོ་བོ་
ཉིད་ཀྱི་གཞི་བཅིང་གྲོལ་མེད་པར་ཤེས་པ་དང་། དེའི་སྒྲིབ་བྱེད་འཁྲུལ་
པས་བརྟགས་པའི་གཞི་སྦྱང་བྱར་ཤེས་ནས། ལམ་བསྐྱེད་རྫོགས་གཉིས་
ཀྱིས་ཉམས་སུ་བླངས་པས་མཐོང་ལམ་དོན་གྱི་འོད་གསལ་རྒྱུད་ལ་སྐྱེ་
47

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ནས་དེའི་རྗེས་ཐོབ་ཏུ་དག་པའི་སྒྱུ་ལུས་ཏེ་ལུས་སྒྱུ་ལུས་དང༌།
འོད་གསལ་གཉིས་པོ་ཟུང་དུ་འཇུག་པས་སངས་རྒྱས་ཆོས་གཟུགས་གཉིས་
ལ་མཚམས་སྦྱར་ནས་འབྲས་བུ་ཐོབ་པར་བཞེད། ཨ་ནུ་ཡོ་ག་བས། སྣང་
ཐུགས་
བ་སེམས་ཀྱི་ལུང་། རོལ་པ་འབྱུང་བའི་ལུང་དང་། སྲིད་པ་ཡེ་ཤེས་ཀྱི་ལུང་
གསུམ་ལ་བརྟེན་ནས། སྣང་བ་ཀུན་ཏུ་བཟང་པོ་དང༌། སྟོང་པ་ཀུན་ཏུ་
བཟང་མོ་དེ་གཉིས་དབྱེར་མི་ཕྱེད་པ་སྲས་བདེ་བ་ཆེན་པོ་ལྷུན་གྱིས་གྲུབ་
པའི་རང་བཞིན་དུ་གཏན་ལ་ཕབ་ནས་ལམ་བསྐྱེད་རྫོགས་གཉིས་དང་
རྫོགས་རིམ་ཐིག་ལེའི་རྫོགས་རིམ་གཙོ་བོར་བསྒོམས་པས་གཞན་ལུས་
ཕྱག་རྒྱའི་ཉེ་རྒྱུ་ལ་བརྟེན་ནས། ཐིག་ལེ་ཡས་བབ་ཀྱི་མཐའ་ན་དངོས་པོ་
ལྷན་ཅིག་སྐྱེས་པའི་ཡེ་ཤེས་དཔེའི་འོད་གསལ་དང་། མས་བརྟེན་གྱི་མཐར་
རང་བཞིན་ལྷན་ཅིག་སྐྱེས་པའི་དགའ་བའི་ཡེ་ཤེས་རྒྱུད་ལ་སྐྱེས་ནས་དེའི་
སྒྱུ་ལུས་དང་འོད་གསལ་གྱི་སངས་རྒྱས་ཆོས་གཟུགས་གཉིས་འགྲུབ་པ་མ་
ཧཱ་དང་མཚུངས། ཨ་ཏི་ཡོ་གའི་ལུགས་ལ་ཐུན་མོང་དང་ཐུན་མིན་གཉིས་
ལས། དང་པོ་ཀ་དག་ཁྲེགས་ཆོད་ཀྱི་དགོངས་པ། སེམས་ཀྱི་ཆོས་ཉིད་དམ་
གནས་ལུགས་སམ། ཡིན་ལུགས་ཇི་ལྟ་བ་བཞིན་རང་བཞིན་འོད་གསལ་
བ་ངོ་བོ་སྟོང་པ་རང་བཞིན་གསལ་བ་ཐུགས་རྗེ་ཀུན་ཁྱབ་སྟེ་རྣམ་གསུམ་
དབྱེར་མེད་ཆེན་པོ་སེམས་ཅན་དང་སངས་རྒྱས་ཀྱི་ས་གཉིས་ལ་བྲི་གང་
འཕོ་འགྱུར་མེད་པའི་ཡེ་ཤེས་ཆེན་པོ་དེ་གཞིའི་རིགས་ཞེས་བཞེད་ལ། དེ་
ལ་སྐུ་གསུམ་གྱི་འབྲས་སྣང་ཇི་སྙེད་པ་འཆར་བ་ནི། དངོས་པོའི་ཆོས་ཉིད་
48

བློ་སྦྱོང་གི་སྐོར།
ཡིན་པས་བརྒྱུད་ལྡན་གྱི་བླ་མའི་ཞལ་གྱི་གདམས་པའི་བདུད་རྩི་བླངས་
ནས། ཀ་དག་ཁྲེགས་ཆོད་ཀྱི་ཡེ་ཤེས་གཅིག་པུ་ལ་གོམས་པའི་སྣང་སྟོང་
གི་ལྡོག་པ་ཆོས་གཟུགས་ཀྱི་སྐུ་གཉིས་འགྲུབ་པར་འགྱུར་རོ། །ཐུན་མོང་
མ་ཡིན་པ་ཡང་གསང་བླ་ན་མེད་པའི་སྐབས་ན། གཞི་ལྷུན་གྲུབ་རིན་པོ་
ཆེའི་སྦུབས་ཆེན་པོ་རྟོགས་ཏེ་སངས་རྒྱས་མ་བྱུང༌། མ་རྟོགས་ཏེ་སེམས་
ཅན་མ་བྱུང་བ། འབྱུང་རུང་གི་གོ་མ་འགགས་པ་དེ་ཤེས་རབ་སྲོག་ཏུ་གྱུར་
པའི་རླུང་གིས་གཞོན་ནུ་བུམ་སྐུའི་རྒྱ་རལ་བས་ལྷུན་གྲུབ་སྒོ་བརྒྱད་ཀྱི་སྣང་
བ་བསམ་གྱིས་མི་ཁྱབ་པ་ཤར་བའི་དུས་སུ། ཀུན་ཏུ་བཟང་པོས་རང་སྣང་
རང་བཞིན་མེད་པར་ཤེས་པས་ཚོགས་ཆེན་ཡེ་རྫོགས་སུ་རྫོགས་ནས་ཁྱད་
ཆོས་དྲུག་གིས་མངོན་པར་རྫོགས་པར་སངས་རྒྱས་ལ། ཁམས་གསུམ་
གྱི་སེམས་ཅན་རྣམས་མ་རིག་པ་རྣམ་པ་གསུམ་གྱིས་བཟུང་ནས། འོད་ལྔ་
ཡུལ་གྱི་འཁྲུལ་གཞི་བྱས། རིག་པའི་རྩལ་རིག་ཙམ་འགྱུ་ཙམ་པ་ལ་འཛིན་
པ་ཞུགས་པས་སེམས་ཀྱིས་འཁྲུལ་གཞི་བྱས། ཞི་བ་དང་ཁྲོ་བོའི་སྐུ་ལ་
འཛིན་པས་བསླད་པས་ལུས་ཆོས་ཉིད་ཀྱི་རང་སྒྲ་ལ་འཛིན་པ་ཞུགས་པས་
ངག་གི་སྨིན་སོ་སྨིན་ནས་དེ་ལྡན་སྣོད་བཅུད་ཀྱི་སྨིན་སོ་སོ་སོར་བཟུང་ནས་
ཁམས་གསུམ་གྱིས་འཁྲུལ་པའི་ཆོས་ཇི་སྙེད་ཅིག་བཀོད་ནས་འཁྲུལ་
ལོ༑ ༑ལྷུན་གྲུབ་ཐོད་རྒལ་གྱིས་སྒྲོན་མ་རྣམ་པ་གསུམ་དང་རིག་གདངས་རྡོ་
རྗེ་ལུ་གུ་རྒྱུད་ཀྱིས་ཡེ་ཤེས་རྣམས་ཞིང་ཁམས་དང་གཞལ་ཡས་ཁང་དང་སྐུ་
དང་ཐུགས་སུ་སྨིན་ནས་འབྲས་བུ་ཐོབ་པར་འདོད་པ་ཐེག་པ་འདིའི་ཁྱད་
49

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
པར་གྱི་ཆོས་ཡིན་ནོ། །ལམ་སྣང་བཞི་མཐར་ཕྱིན་ནས་འབྲས་བུ་ཆོས་ཟད་
བློ་འདས་ཆེན་པོའི་དབྱིངས་སུ་སངས་རྒྱས་པར་བཞེད་དོ། །གོ་འཇོ་དངུལ་ར་དགོན་
པའི་སྤྲུལ་སྐུ་སངས་རྒྱས་རྒྱ་མཚོས་བསྐུལ་ངོར་ཅུང་ཟད་བྲིས་པ་འདི་ཚུལ་ཁྲིམས་རྒྱ་མཚོས་སོ།། །།

50